Aalborg Stiftstidende, 1843-08-19
Under 30te Juni har Hs. Maj. allern, tilladt, at der i Universitetets botaniske Have iaar maa opføres 2 nye Væxthuse, nemlig et større eller saakaldet Palmehuus, for en Bekostning af indtil 7000 Rbd. og et mindre efter Ochidernes Cultur indrettet Huus for en Bekostning af indtil 2000 Rbd., hvilke Summer blive at udrede af Universitetets paa dets approberede Budget for indeværende Aar calculerede Overskud, og forsaavidt dette ikke maatte tilstrække, at anføre paa Budgettet for næste Aar. Ligeledes har Hs. Maj. under 14de Juli allern, tilladt, at den botaniske Haves Gartnerbolig iaar maa underkastes en Reparation og Forandring, der er calculeret at ville koste 490 Rbd., som (Berl. T.) udredes af den akademiske Fond, - Carstensens Tivoli udgjør i denne Tid den fornemste Conversationsgjenstand heri Staden. Har De været i Tivoli, er ialmindelighed det første Spørgsmaal man gjør en Bekjendt, og ialmindelighed faaer man et bekræftende Svar eller ogsaa "Jeg skal derhen, naar min Tid tillader det, man bør jo spandere sine 24 s. for at see alle de Undere, hvorom Folk tale saameget." Og virkelig er Tivoli værdt at see, det er arrangeret med stor Smag og Elegance, det mangler Jntet, som man med billighed kan fordre, og overgaaer de fleste lignende Establissementer, der findes i de største Byer i Udlandet. For sine 24 s. kan man høre den smukkeste Musik udført af det Lumbyeske Selskabs og Andre dygtige Musicerende, for hvilken Nydelse man forhen alene betalte 3 til 4 Mk.; desudes kan man see Betiderkunster, Jongleur=Ditto samt Præstationer i et nydeligt lille Theater af den franske Herkules Jean Dupuis. J Bazaren, som er overordentlig smuk indrettet, findes Udvalg af forskjellige Jndustrigjenstande, der glæde sig ved en temmelig god Afsætning, men navnlig er det de smukt udstyrede Cafseer, Øludsalgene og Conditorierne der stadigt ere overfyldte med Folk. Udmærket smuk og elegant er Concert- og Dandsesalen, som i antik Smag er decoreret af Maleren Løffler; den er høi og rummelig, med en aaben Estrade ud til den ene Side, og om Aftenen frembringe de mange farvede Lamper af et nyt Slags, som man her seer for første Gang en glimrende Effect. Man kan ikke andet end beundre den Hurtighed, hvormed alt dette er blevet færdigt, især da hele Arrangementet har oversteget Forventningen, og unegteligt er det, at Carstensen, ved at sætte saamange Hjul i Bevægelse og ved at vælge den dygtige og smagfulde Architect Stilling, der har staaet i Spidsen for det Hele, har gjort det umulige muligt Tivoli glæder sig ogsaa ved et overordentligt Besøg, i de 2 første Dage skal der allerede være bleven afsat henved 10,000 Billetter, hvilket udgjør en ret smuk Sum, især naar hertil kommer Jndtægten fra Rutschbanen og de siirlige Gondoler, som aldrig mangle Besøg. Navnlig er Rutschbanen meget stærkt besøgt og Vognene ere aldrig stille, skjøndt Rutschningen yder et temmeligt halsbrækkende Syn. Vil det saaledes blive ved, som det har begyndt, om ogsaa i en mindre Grad, saa ville Actionairerne kunne glæde sig ved et temmeligt godt Udbytte. Mindre fornøiede med Tivoli ere Eierne af Beværtningsstederne udenfor Portene; de begynde allerede at klage gudssammerligt og mene, at det vil ende med at ruinere dem. Denne Frygt er heller ikke ugrundet, især naar Indgangsprisen til Tivoli vil blive nedsat, thi da er det rimeligt, at Kjøbenhavnernes Forlystelsessyge vil finde sit Centralisationspunkt her.